**Farské oznamy**

**Osemnásta nedeľa rok A Premenenie Pána – (6. 8. 2023)**

|  |  |  |
| --- | --- | --- |
| Pondelok |  |  |
| Utorok | Sv. Dominika, kňaza |  |
| Streda | Sv. Terézie Benedikty od kríža, panny a mučenice, patrónky Európy, sviatok |  |
| Štvrtok | Sv. Vavrinca |  |
| Piatok | Sv. Kláry, panny |  |
| Sobota |  |  |
| Nedeľa | Devätnásta nedeľa v cezročnom období a slávnosť titulu kostola v Oblazove | 8.00; **9.30 Oblazov** a **11.00** Kotešová |

Tento týždeň v našej farnosti sv. omše nebudú, až v nedeľu. Ak by sa vám dalo, prosím navštívte sv. omše v Bytči alebo Veľkom Rovnom. Počas mojej neprítomnosti v prípade potreby, či už zaopatrovania alebo pohrebu ma bude zastupovať p. farár z Veľkého Rovného Marián Majda. Telefónny kontakt je 0907103217 a ďakujem mu za jeho ochotu.

Dnes o 15.00 zo zastávky Rázcestie odchádzame na farskú púť do Medžugoria. Teším sa na spoločné putovanie. Tento týždeň nás môžete vkladať viac do vašich modlitieb a my nesieme do Medžugoria k Panne Márii každého jedného z vás.

Po sv. omši je prvonedeľná zbierka pre potreby našej farnosti. Časopis Naša diecéza.

Sviatosť manželstva chcú prijať Milan Adámek a Zuzana Laceková. Modlime sa za našich snúbencov. Kto by vedel o nejakej cirkevnoprávnej prekážke nech to oznámi na farský úrad.

Končí nám pôsobenie farskej pastoračnej i ekonomickej rady. S tými, ktorými som sa stretával ďakujem za spoluprácu a na začiatku septembra zvolíme nových členov. Môžete zatiaľ pouvažovať, kto by mal záujem pomáhať kňazovi vo farnosti s evanjelizáciou, mládežou, rodinami, charitou, ekonomikou...ešte sa k tomu neskôr vrátim.

Minulý týždeň, nám niekto do kostola doniesol letáčiky vytlačené hnutím sv. Jozefa, ktoré sa tvári ako katolícke, ale také nie je. Presviedča veriacich, že jediný správny spôsob prijatia Pána Ježiša v Eucharistii je do úst a na kolenách, čo nie je pravda a vytvára to rozdelenie v Cirkvi a medzi veriacimi. Sv. Prijímanie sa do 9. storočia podávalo na ruku. Podľa učenia Cirkvi dnes Pána Ježiša v Eucharistii možno prijať na ruku alebo do úst, po kľačiačky alebo po stojačky. Všetky tieto spôsoby prijatia sú správne a záležia hlavne od úcty v srdci, preto sa nedajte mýliť a prosím tých, ktorí tieto letáky nosia, ak chcú môžu sa o tom prísť porozprávať so mnou, ale aby ich viac neroznášali, lebo nie sú v súlade s učením Cirkvi. Viac na nástenke.

Chcem sa poďakovať za vaše modlitby, kvetinovú výzdobu, upratovanie, polievanie kvietkov finančnú podporu našej farnosti i za každý druh pomoci a na budúci týždeň prosím o upratovanie skupinu č. 13. Želám vám peknú nedeľu.